CELEX: 62021TN0690
Language: fi
Date: 2021-10-25 00:00:00
Title: Asia T-690/21: Kanne 25.10.2021 – LW Capital v. komissio

20.12.2021   
            
            
               FI
            
            
               Euroopan unionin virallinen lehti
            
            
               C 513/35
            
         
      Kanne 25.10.2021 – LW Capital v. komissio
      (Asia T-690/21)
      (2021/C 513/49)
      Oikeudenkäyntikieli: saksa
      
         Asianosaiset
      
      
         Kantaja: LW Capital (München, Saksa) (edustaja: asianajaja C. Ziegler)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan osittain komission 3.6.2021 antaman päätöksen, joka koskee valtiontukea SA.56826 (2020/N) – Saksa – Vuoden 2020 muutokset sähkön ja lämmön yhteistuotannosta (CHP) annettuun lakiin (Kraft-Wärme-Kopplungsgesetz, KWKG) ja valtiontukea SA.53308 (2019/N) – Saksa – Vuoden 2019 muutokset olemassaolevia CHP-laitoksia koskevaan tukijärjestelmään (KWKG:n 13 §) (EUVL 2021, C 306, s. 1 ja 2), siltä osin kuin kyseisessä päätöksessä ei ilmaista mitään huolenaiheita, jotka liittyisivät (i) uusissa, modernisoiduissa ja uudistetuissa erittäin tehokkaissa CHP-laitoksissa toteutetusta yhteistuotannosta peräisin olevalle sähköntuotannolle myönnettyyn tukeen, ja (ii) CHP-sähkön tuotannolle olemassa olevissa erittäin tehokkaissa kaasukäyttöisissä CHP-laitoksissa kaukolämmön tuotantoalalla myönnettyyn tukeen
               
            
                  —
               
               
                  määräämään, että komission on vastattava omista oikeudenkäyntikuluista ja korvattava kantajan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa yhteen kanneperusteeseen.
      Kantaja riitauttaa ainoassa kanneperusteessaan kyseisen päätöksen SEUT 263 artiklan toisessa kohdassa, luettuna yhdessä saman artiklan neljännen kohdan kanssa, tarkoitetun ”perussopimusten tai niiden soveltamista koskevan oikeussäännön rikkomisen” perusteella. Rikkominen muodostui kantajan mukaan siitä, että komission olisi pitänyt ilmaista huolenaiheensa Saksan esittämän KWKG 2020 -tukijärjestelmän sääntöjenmukaisuudesta, ja sillä oli siksi velvollisuus aloittaa SEUT 108 artiklan 2 kohdassa tarkoitettu muodollinen tutkintamenettely. Koska komissio ei ole toiminut, se on rikkonut kantajan menettelyllisiä oikeuksia.
      Kantaja vetoaa SEUT 108 artiklan 2 kohdassa tarkoitettujen menettelyllisten oikeuksien rikkomiseen, SEUT 107 artiklan 3 kohdan c alakohdan rikkomiseen sekä syrjintäkiellon periaatteen, suhteellisuusperiaatteen ja luottamuksensuojan periaatteen loukkaamiseen sekä tosiseikkojen virheelliseen arviointiin.